Lex Hortensia

Le Lex Hortensia, tamben cognoscite a vices como le lege hortensian, esseva un lege promulgate in le Roma antique in 287 a.Chr. que rendeva tote le resolutiones del Concilio Plebeie, nominate plebiscitos, obligatori pro tote le citatanos. Illo esseva passate per le dictator Quinto Hortensio in un compromisso pro retornar le plebeios ab lor secessione al Janiculo.

Illo esseva le resultato final del longe lucta inter patricios e plebeios, ubi le plebeios secedeva periodicamente del citate in protesto (secessio plebis) quando illes sentiva que illes esseva private de lor derectos. Le lege contineva stipulationes simile a illos del duo leges anterior: le lex Valeria-Horatia de 449 a.Chr. e le lex Publilia de 339 a.Chr. Tamen, a differentia del duo leges previe, le lex Hortensia eliminava le requisito que le Senato ratificava (in le caso del lex Valeria-Horatia) o dava su approbation previe (in le caso del lex Publilia) al plebiscitos ante que illos deveniva obligatori pro tote le citatanos. Su passage assecurava le fin del Conflicto del Ordines e garantiva theoreticamente derectos politic equal inter patricios e plebeios.

 Bibliographia 


Categoria:Republica Roman
Categoria:Derecto roman